A "Bayern"t a háború közepén adták át és az első bevetés amiben részt vett egy megszakított hadművelet volt 1916. augusztus 18-19-én, melynek célja Sunderland bombázása lett volna. A "Bayern" részt vett a Rigai-öbölben végrehajtott Albion hadműveletben, de röviddel a támadás megindítása után 1917. október 12-én aknára futott és javításra szorult. A "Hochseeflotte" nagy részével együtt a háború végén Scapa Flow-ban internálták. 1919. június 21-én Ludwig von Reuter tengernagy utasítására az internált hajókat a személyzetük elsüllyesztette, hogy ne kerülhessenek a britek kezére. A "Bayern" 14:30-kor merült a hullámok alá. 1934 szeptemberében kiemelték és Rosythba vontatták ahol 1935-ben lebontották.